RESOLUCIÓN DAS ALEGACIÓNS ÁS BASES ESPECÍFICAS REGULADORAS DA CONVOCATORIA DE PROCESOS SELECTIVOS PARA A COBERTURA DAS PRAZAS VACANTES INCLUÍDAS NAS OFERTAS DE EMPREGO PÚBLICO DOS ANOS 2017, 2018 E 2019, 3ª FASE CONVOCATORIA
ADMINISTRACIÓN LOCAL — Municipal — Vigo (Persoal, oposicións, 07/12/2022)

A Xunta de Goberno Local, na sesión ordinaria do 24 de novembro de 2022, adoptou o seguinte acordo: PRIMEIRO: Desestimar, en base aos fundamentos de este informe, as seguintes alegacións: SEGUNDO: Rectificar en base ao informe que antecede, o acordo de Xunta de Goberno Local de data 11 de agosto de 2022, polo que se aprobou a convocatoria e bases específicas dos procesos selectivos destinados á execución das Ofertas de Emprego Público do Concello de Vigo 2017, 2018 e 2019 (publicado no BOPPO nº 180 de data 20/09/2022) no seguintes puntos: 1.- onde di “Segundo exercicio.- De carácter obrigatorio e eliminatorio. Consistirá en desenvolver por escrito, durante un período máximo de dúas horas, 4 temas elixidos ao chou, dos que figuran como anexo a estas bases. Un destes temas corresponderá ao primeiro apartado do temas “A) Temas xerais” e o resto ao apartado “B) Temas específicos”” debe dicir “Segundo exercicio.- De carácter obrigatorio e eliminatorio. Consistirá en desenvolver por escrito, durante un período máximo de dúas horas, 4 temas elixidos ao chou, dos que figuran como anexo a estas bases. Un destes temas corresponderá a Primeira parte: dereito político e constitucional e os outros 3 a Segunda parte: Dereito administrativo e Terceira parte: Administración local” do Programa específico.2.- Onde dí “A cualificación dos tres primeiros exercicios será de 0 a 10 puntos e quedará eliminado o aspirante que non obteña cando menos 5 puntos en cada un deles. A cualificación do cuarto será de 0 a 2 puntos, de acordo co previsto na base décima das xerais.” debe dicir “A cualificación dos catro primeiros exercicios será de 0 a 10 puntos e quedará eliminado o aspirante que non obteña cando menos 5 puntos en cada un deles. A cualificación do quinto será de 0 a 2 puntos, de acordo co previsto na base décima das xerais.” Incluír Terceiro exercicio.- De carácter obrigatorio e eliminatorio. Consistirá nunha proba de coñecementos de informática a nivel usuaria/o de contornos operativos Windows, Linux ou similares, manexo de ferramentas de ofimática (Open Office ou similar) e de utilidades básicas de internet en ditos contornos (navegación, correo electrónico, etc), no tempo que estableza o órgano de selección. Esta proba cualificarase de conformidade cun baremo obxectivo que estableza o órgano de selección antes de iniciarse o exercicio, que deberá comunicárselles ós/as aspirantes no momento de comezar a proba e incluírse na correspondente acta. Este exercicio puntuarase de cero (0) a dez (10) puntos, sendo necesario para superalo obter unha puntuación mínima de cinco (5) puntos. O terceiro exercicio coñecemento do idioma galego, pasará a denominarse “cuarto exercicio” No punto V.- EXERCICIOS DA OPOSICIÓN, deberá eliminarse o exercicio terceiro e modificar o segundo exercicio práctico, de xeito que quede redactado da seguinte forma. De carácter igualmente obrigatorio e eliminatorio que consistirá na resolución de dous supostos prácticos, determinados polo órgano de selección inmediatamente antes da súa realización, relacionados co contido do temario específico, relativos as tarefas propias da praza, nun tempo máximo dunha hora e media. Este exercicio puntuarase de cero (0) a dez (10) puntos sendo necesario para superalo obter unha puntuación mínima de cinco (5) puntos. Así mesmo o exercicio cuarto pasara de denominarse terceiro. Tema 1.—Historia e evolución do sistema de protección social en España. Estratificación, clases sociais e a súa evolución. Consecuencias sociais. Pobreza e desigualdade. Tema 2.—Política Social e Estado de Benestar: tipoloxías de política social, modelos do Estado de Benestar e prantexamentos actuais. Servizos Sociais nos modelos actuais de benestar social. Tema 3.—A Política Social no marco da Unión Europea: Sistema de servizos sociais nos países da UE e comparación cos servizos sociais de España. Concepto, eixes e medidas financiadas polo Fondo Social Europeo. Tema 4.—Marco legal dos servizos sociais. A Constitución española, o Estatuto de Autonomía, a Lei de Bases de Réxime Local. Tema 5.—Lei 13/2008 de Servizos Sociais de Galicia: Disposicións xerais. Estrutura do Sistema Galego de Servizos Sociais. Catalogo de Servizos Sociais. Atribución de competencias. Calidade no Sistema Galego de Servizos Sociais. Tema 6.—Os Servizos Sociais Comunitarios: normativa reguladora, características, funcións e programas. Servizos sociais especializados: normativa reguladora, características e funcións. Continuidade dos niveis de actuación social. Coordinación entre os dous niveis Tema 7.—Historia Social Única. Normativa e disposicións xerais. Acceso e uso da información contida na Hª Social. Réxime sancionador. Tema 8.—Fundamentos, principios e funcións básicas do traballo social. O traballo social no conxunto das ciencias sociais. Código Deontolóxico. Bioética. Tema 9.—Plantexamentos metodolóxicos actuais do traballo social. Modelos máis usados no traballo social. Modelo sistémico Tema 10.—Programación e planificación en traballo social. Tema 11.—A avaliación dos programas e proxectos sociais no marco da atención social comunitaria. Obxectivos, métodos, técnicas e indicadores. Tema 12.—Os sistemas de información ao servizo da atención social. Novas tecnoloxías da información aplicadas ao traballo social. Protección de datos nos servizos sociais. Tema 13.—Técnicas e instrumentos para a intervención en traballo social. Técnicas aplicábeis no nivel individualizado, grupal e comunitario. Tema 14.—A investigación social cuantitativa e cualitativa. Técnicas e aplicacións en traballo social. Tema 15.—As necesidades sociais: concepto, características e tipoloxía. Evolución e situación actual. Tema 16.—A Seguridade Social en España. Principais características. Dimensión, financiamento, problemas actuais e liñas de reforma. Tema 17.—Prestacións contributivas e non contributivas da Seguridade Social. Requisitos e importes. Tema 18.—Políticas públicas de emprego. O emprego como factor social de inclusión. Protección por desemprego. Prestacións no nivel contributivo e asistencial Réxime das prestacións. Emprego Social protexido. Empresas de inserción. Tema 19.—Políticas de igualdade entre homes e mulleres. Normativa reguladora estatal, autonómica e local. Estratexias contra a trata de seres humáns con fins de explotación sexual. Tema 20.—Mulleres en situación de dificultade social. Programas, servizos e recursos no ámbito autonómico e local. Protocolo de actuación en situacións de violencia de xénero. Tema 21.—Dependencia e Sistema Público de Servizos Sociais. A Lei de Promoción da Autonomía Persoal e Atención ás persoas en situación de dependencia. O Sistema para a Autonomía e Atención á Dependencia. Obxecto, finalidade, órganos do Sistema, catalogo de prestacións e servizos e niveis de protección. Tema 22.—A atención á dependencia na CC. AA galega. Normativa pola que se regula o procedemento para o recoñecemento da dependencia e do dereito ás prestacións do sistema de dependencia. Catálogo de prestacións e servizos para a dependencia na comunidade autónoma. Tema 23.—As persoas maiores. Concepto e características. Aspectos físicos, psicolóxicos e sociais do avellentamento. Novos roles da persoa maior na nosa sociedade. Programas actuacións e recursos autonómicos e municipais do Concello de Vigo para o avellentamento activo e prevención da dependencia. Tema 24.—O servizo de Axuda no Fogar. Normativa, coordinación e funcionamento a nivel autonómico e local. Regulamento do servizo de axuda no fogar do Concello de Vigo. Tema 25.—Marco normativo en materia de infancia e familia. Da Declaración de Dereitos Humans ata hoxe. Evolución e cambios na sociedade. Tema 26.—A familia e os menores: A familia como espazo de intervención social Aspectos psicosociais da infancia. Intervencións en situacións de desprotección infantil. Mediación familiar. Recursos autonómicos. Programa socioecudativo de apoio ás familias do Concello de Vigo. Tema 27.—As persoas sen fogar. Características. Factores físicos, psicolóxicos e sociais Situación en Galicia Programas de atención ás persoas sen fogar a nivel autonómico e local. Coordinación de recursos. Tema 28.—Adolescencia e xuventude, aspectos psicolóxicos e sociais. Actuación do traballador social. Programas e servizos a nivel autonómico e local na atención da a adolescencia e á xuventude. Tema 29.—A intervención dos servizos sociais en situacións de urxencia e emerxencia social. Tema 30.—A vivenda como factor de inclusión social. Situación actual, desafiuzamentos e as súas consecuencias a nivel familiar e social. Políticas Públicas de vivenda, recursos estatais, autonómicos e locais neste eido. Tema 31.—Adiccións. Conceptos básicos. Clasificación. Lexislación e marco institucional. Novas adiccións Estratexia nacional sobre drogas. Plan de trastornos adictivos de Galicia. Plan local de drogodependencias e outras adiccións de Vigo. Programas municipais cara á prevención. Tema 32.—Alcoholismo. Aspectos etiolóxicos e clínicos. Avaliación, diagnóstico e tratamento. O traballo social nos programas de prevención e seguimento do alcoholismo. Programas autonómicos. Tema 33.—Discapacidade: concepto e evolución. Marco xurídico. Persoas con discapacidade física, intelectual, sensorial e por enfermidade mental. Aspectos físicos, psíquicos e sociais e legais. Tema 34.—A intervención con persoas con discapacidade. Recoñecemento de grao. Prestacións. Recursos e programas de atención autonómicos e locais. Emprego e persoas con discapacidade. Tema 35.—Procesos sobre a capacidade das persoas, medidas preventivas e ingresos involuntarios. Marco xurídico. Protocolos de procedemento na comunidade autónoma de Galicia Tema 36.—Políticas de integración e intervención social coa poboación inmigrante e refuxiada. Marco xurídico e distribución competencial interadministrativa Aspectos sociodemográficos dos movementos migratorios. Servizos e recursos específicos do concello de Vigo. Tema 37.—A promoción da iniciativa social. As organizacións non gubernamentais e o seu papel na acción social. O voluntariado social. Concepto. Función do voluntariado no Sistema de Servizos Sociais. Tema 38.—Estratexias de loita contra a pobreza, desigualdade e exclusión social. Pobreza enerxética Renda de integración social de Galicia. Concepto, características e requisitos. Programas de intervención social. Itinerarios de incorporación socio laboral. Tema 39.—Programa de traballo social de zona. Información orientación e valoración. Método e intervención en traballo social Niveis de intervención e técnicas e instrumentos utilizados Tema 40.—Organización dos Servizos Sociais Comunitarios básicos e específicos no Concello de Vigo. Programas, servizos e prestacións. Tema 41.—Traballo social comunitario. Definición de comunidade, e variables a ter en conta para coñecela. Concepto de traballo social comunitario e obxectivos. Traballo en rede Aplicación aos servizos sociais comunitarios. Tema 42.—Modelos de desenvolvemento dunha comunidade. Fases de cada un deles e elementos diferenciadores. Técnicas grupais utilizadas no traballo social comunitario. Tema 43.—Traballo social de grupo: Definición, obxectivos e finalidades do grupo. Criterios organizativos para os grupos. Procesos e fenómenos do grupo. Función do/a traballador/a social no grupo. Tema 44.—A entrevista individual/familiar aplicada ao traballo social. A entrevista no contexto da atención social primaria e a atención social especializada. Tema 45.—A Historia social como soporte documental na intervención social individual e familiar do/a traballador/a social. Estrutura e contidos fundamentais. Tema 46.—O informe social como instrumento técnico do/a traballador/a social. Concepto, estrutura e contidos fundamentais. Tema 47.—O equipo interdisciplinar. Técnicas de traballo en equipo. Traballo social e outras profesións relacionadas coa atención social: educador/a social, psicólogo/a, pedagogo/a, terapeutas ocupacionais, mediadores/as sociais, avogados/as nos servizos sociais Técnicas de preparación e desenvolvemento de reunións. Tema 48-Calidade nos Servizos Públicos: As cartas d servizos como instrumentos de calidade no ámbito dos Servizos Sociais autonómicos e locais. TERCEIRO.- Incluír na convocatoria das bases reitoras dos procesos selectivos destinados á execución das Ofertas de Emprego Público de Vigo 2017, 2018, 2019 (3ª fase) as prazas de oficial de mantemento (OEP 2019), nos termos xurídico-proposta de acordo que antecede e contidas no ANEXO I do presente acordo, do cal forma parte inseparable. CUARTO.- Notificar aos alegantes a desestimación ou estimación dos escritos presentados en base aos fundamentos incluídos neste informe e ordenar a realización das publicacións oficiais que correspondan, dispoñendo a súa inserción na web municipal www.vigo.org e na Intranet Municipal aos efectos do seu público coñecemento. I.- NUMERO DE PRAZAS: 3 (quenda libre, unha delas reservada para discapacitados/as) II.- CARACTERÍSTICAS DAS PRAZAS: En réxime laboral, equiparada ao subgrupo C2 para os efectos de titulación. Estará dotada coas retribucións básicas correspondentes ao subgrupo C2 e as complementarias propias do posto de traballo ao que se adscriba as praza. Figurará incluída no réxime de dedicación exclusiva. III.- SISTEMA DE SELECCIÓN: Establécese o de oposición libre de conformidade co previsto nestas bases específicas e o establecido nas bases xerais das convocatorias derivadas das Ofertas de Emprego Público correspondentes aos anos 2017, 2018 e 2019 IV.- CONDICIÓNS DOS ASPIRANTES: Ademais das que figuran na base 4ª das xerais, as/os aspirantes deberán estar en posesión do título de graduado en Educación Secundaria Obrigatoria ou equivalente, de conformidade co disposto na Orde EDU/1603/2009, do 10 de xuño, pola que se establecen equivalencias cos títulos de graduado en Educación Secundaria Obrigatoria e de Bacharelato regulados na Lei orgánica 2/2006, do 3 de maio, de educación. Os anteriores requisitos xustificaranse da forma prevista na base 4ª das xerais Consistirá en contestar por escrito, no tempo que estime o órgano de selección, a un cuestionario tipo test de 30 preguntas como mínimo, con catro respostas alternativas por pregunta, relacionadas coas materias contidas no temario que figura como anexo a estas bases; cuestionario determinado polo órgano de selección inmediatamente antes do inicio do exercicio. Neste exercicio cada resposta incorrecta penalizará a metade da puntuación de cada pregunta acertada; non se puntuarán as non contestadas. Este exercicio puntuarase de cero (0) a dez (10) puntos, sendo necesario para superalo obter unha puntuación mínima de cinco (5) puntos Consistirá en resolver un ou varios supostos prácticos ou realizar as tarefas que proporá o órgano de selección, relacionadas coas materias obxecto do temario específico, no prazo que establecido polo órgano de selección en función da natureza da proba. Este exercicio puntuarase de cero (0) a dez (10) puntos, sendo necesario para superalo obter unha puntuación mínima de cinco (5) puntos Consistirá na realización dunha proba oral e/ou escrita de coñecemento da lingua galega, que se realizará conforme ao previsto na base 10ª das xerais que determinará o órgano de selección co asesoramento do Servizo de Normalización Lingüística, e avaliarase de 0 a 2 puntos. O/a aspirante que non obtivese 1 punto como mínimo nesta proba deberá participar no primeiro curso de lingua galega que realice a Administración autonómica (Secretaría Xeral de Política Lingüística ou organismo autonómico competente) co fin de obter a debida capacitación. Estarán exentos da realización deste exercicio os/as aspirantes que acrediten no prazo regulamentario de presentación de instancias, posuír o título CELGA 3 ou equivalente homologado, segundo o establecido na disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (CELGA), en relación co seu anexo I, punto 5, aos que se lle asignarán 2 puntos. A cualificación de cada exercicio e a final farase de conformidade co previsto na base 10ª das xerais. Tema 1: Tarefas de albanelería:. Áridos. Ladrillos, tabiques, revestementos, alicatados, pavimentos. Definición e tipos Tema 2: Humidades e filtracións. Tarefas de prevención e reparación. Tema 3: Útiles e ferramentas manuais de albanelería. Tema 4: Carpintería madeira. Aglomerados tipos e reparacións. Tema 5: Carpintería madeira. Reparacións e vernices. Tema 6: Carpintería metálica vidros: Reparacións, útiles e ferramentas manuais e eléctricas. Tema 7: Electricidade. Útiles e ferramentas manuais. Comprobacións, periodicidade e recomendacións Tema 8: Electricidade: Avarías e reparacións, luminarias, enchufes, interruptores. Apagóns e desconexión da rede xeral ou parciais. Tema 9: Fontanería: Reparacións e mantemento. Útiles e ferramentas manuais. Tipos de tubaxes. Tema 10: Pinturas. Reparacións e mantemento. Útiles e ferramentas. Tema 11: Pinturas: Tipos Tema 12: Carga, descarga e transporte de materiais, medios manuais e mecánicos. Tema 13: Empaquetado e almacenamento de obxectos. Tema 14: Control de almacéns. Nivel de existencias, Inventarios. Tema 15: A Lei 31/95, de 8 de novembro de prevención de riscos laborais: Capítulo III: Artigo 14 Dereito á protección fronte aos riscos laborais; Art.18. Información, consulta e participación dos traballadores; Art.19. Formación dos traballadores; Art.20. Medidas de emerxencia; Art.21 Risco grave e inminente; Art.22. Vixilancia da saúde; Art.29. Obrigas dos traballadores en materia de prevención de riscos. Tema 16: Concepto de equipo de protección individual (EPI) e obrigas dos traballadores: Art.2 e Art.10.- Real Decreto 773/1997, de 30 de maio, sobre disposicións mínimas de seguridade e saúde relativas a utilización polos traballadores de equipos de protección individual. Vigo, data segundo sinatura electrónica. MDG A concelleira delegada da Área de Seguridade, Contratación e Xestión Municipal (delegacións competenciais por Decreto da Alcaldía do 16/04/2021, acordo da Xunta de Goberno Local de data 22/04/2021, Resolución da Alcaldía do 06/09/2022 e acordo da Xunta de Goberno Local de data 08/09/2022).- Patricia Rodríguez Calviño